
18 Οκτωβρίου 2018 


ΤΕΥΧΟΣ ΤΕΤΑΡΤΟ 


Αρ 


. Φύλλου 435 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανάκληση της αριθμ. 5851/4-11-2003 (ΦΕΚτ. Δ7 
1273/27-11 -2003), απόφασης κήρυξης ως αναδα¬ 
σωτέας δημόσιας δασικής έκτασης του Γενικού 
Γραμματέα Περιφέρειας Πελοποννήσου στη θέση 
«Σαλάντι» της τ.κ. Διδύμων του Δήμου Ερμιονί- 
δας Περιφερειακής Ενότητας Αργολίδας εμβαδού 
Ε=8.822,70 τ.μ. 

2 Καθορισμός αποδέκτη των επεξεργασμένων 

αστικών αποβλήτων των εγκαταστάσεων επεξερ¬ 
γασίας λυμάτων των οικισμών Αυλής, Μεσιάς και 
Μέλισσας του Δήμου Παγγαίου Ν. Καβάλας. 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφάλματος στην 17491/219906/ 

14.12.2017 απόφαση του Συντονιστή της Αποκε¬ 
ντρωμένης Διοίκησης Θεσσαλίας - Στερεός Ελλά- 
δας (ΦΕΚ 110/Δ710.2.1988). 

4 Διόρθωση σφάλματος στην 9593/11-07-2018 

απόφαση του Συντονιστή της Αποκεντρωμένης 
Διοίκησης Μακεδονίας - Θράκης, που δημοσιεύ- 
θηκε στο ΦΕΚ 343/τ. Δ'/17-09-2018. 


ΑΠΟΦΑΣΕΙΣ 

Αριθμ. 195856 (1) 

Ανάκληση της αριθμ. 5851/4-11 -2003 (ΦΕΚτ. Δ 7 
1273/27-11 -2003), απόφασης κήρυξης ως ανα¬ 
δασωτέας δημόσιας δασικής έκτασης του Γενι¬ 
κού Γραμματέα Περιφέρειας Πελοποννήσου στη 
θέση «Σαλάντι» της τ.κ. Διδύμων του Δήμου Ερ- 
μιονίδας Περιφερειακής Ενότητας Αργολίδας εμ¬ 
βαδού Ε=8.822,70 τ.μ. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του άρθρου 280 του ν. 3852/2010 
(ΦΕΚτ. Α' 87/7-6-2010) «Νέα Αρχιτεκτονική της Αυτοδιοί¬ 


κησης και της Αποκεντρωμένης Διοίκησης - Πρόγραμμα 
Καλλικράτης». 

2. Τις διατάξεις του π.δ. 139/2010 (ΦΕΚ τ. Α' 232/ 
27-12-2010) «Οργανισμός της Αποκεντρωμένης Διοίκη¬ 
σης Πελοποννήσου, Δυτικής Ελλάδας και Ιονίου». 

3. Την αριθμ. 20883/2671/26-2-2013 (ΦΕΚτ. Γ7278/ 
7-3-2013), απόφαση του Γενικού Γραμματέα Αποκεντρω¬ 
μένης Διοίκησης Πελοποννήσου, Δυτικής Ελλάδας και 
Ιονίου «Τοποθέτηση Προϊσταμένων των Διευθύνσεων 
Δασών της Γενικής Διεύθυνσης Δασών και Αγροτικών 
Υποθέσεων». 

5. Τα άρθρα 28 και 28Α του ν. 4325/2015 (ΦΕΚτ. Α' 47/ 
11-5-2015) «Εκδημοκρατισμός της Διοίκησης - Καταπο¬ 
λέμηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις» όπως ισχύει. 

6. Την αριθμ. 15870/15-5-2017 (ΦΕΚτ. Υ.Ο.Δ.Δ. 250/ 
26-5-2017) απόφαση του Υπουργού Εσωτερικών «περί 
διορισμού του Νικολάου Παπαθεοδώρου του Αγγελάκη 
ως Συντονιστή της Αποκεντρωμένης Διοίκησης Πελο¬ 
ποννήσου, Δυτικής Ελλάδας και Ιονίου». 

7. Τις διατάξεις των άρθρων 24 παρ. 1 και 117 παρ. 3 
του Συντάγματος. 

8. Τις διατάξεις των άρθρων 38 παρ. 1 (όπως αντικα- 
ταστάθηκε από το αρθρ. 35 παρ. 1 του ν. 4280/2014 
(ΦΕΚ τ. Α'/159/8-8-2014) «Περιβαλλοντική αναβάθμιση 
Ρυθμίσεις δασικής νομοθεσίας και άλλες διατάξεις»), 
41 παρ. 1 και 44 παρ. 4 (όπως αντικαταστάθηκε από το 
άρθρ. 35 παρ. 2 και 3 του ν. 4280/2014) του ν. 998/1979 
(ΦΕΚ τ. Α7289/29-12-1979) «Περί προστασίας των Δα¬ 
σών και των Δασικών εν γένει εκτάσεων της Χώρας» και 
όπως ισχύει. 

9. Τις διατάξεις του ν. 3208/2003 (ΦΕΚ τ. Α7303/ 
24-12-2003) «Προστασία Δασικών Οικοσυστημά¬ 
των κ.λπ.» όπως τροποποιήθηκε και ισχύει (σχετ. 
ν. 4280/2014). 

10. Τις διατάξεις του άρθρου 52 παρ. 5 και 6, του 
ν. 4280/2014 (ΦΕΚτ. Α7159/8-8-2014) Περιβαλλοντική 
αναβάθμιση ... Ρυθμίσεις δασικής νομοθεσίας και άλλες 
διατάξεις». 

11. Τις διατάξεις του άρθρου 47 παρ. 5-14 του 
ν. 998/1979 (ΦΕΚτ. Α' 289/29-12-1979) όπως αντικατα- 
στάθηκαν και ισχύουν με το άρθρο 36 του ν. 4280/2014 
(ΦΕΚ τ.Α7159/8-8-2014). 

12. Τις σχετικές με την κήρυξη εκτάσεων ως αναδα¬ 
σωτέων εγκύκλιες διαταγές του Υπουργείου Γεωργίας 
με αριθμ.: 

α) 160417/1180/8-7-1980 
β) 182447/3049/24-9-1980 
γ) 168692/3318/5-10-1981 
δ) 85144/1468/9-9-1992 και 
ε) 60284/365/26-1-1994. 

13. Τις σχετικές εγκυκλίους διαταγές της Ειδικής Γραμ¬ 
ματείας Δασών του Υ.Π.Ε.Κ.Α. με αριθμ: 

α)105545/534/1-9-2014 και 
β) 110789/1293/2-9-2014. 

14. Την αριθμ. 5851/4-11-2003 (ΦΕΚ τ. Δ'/1273/ 
27-11 -2003), απόφαση κήρυξης ως αναδασωτέας δημό¬ 
σιας δασικής έκτασης του Γενικού Γραμματέα Περιφέ¬ 
ρειας Πελοποννήσου, μαζί με το από 30-10-2003 τοπο- 
γραφικό διάγραμμα με κλίμακα 1:1000 του δασολόγου 
Ανδρέα Πασχαλίδη και της δασοπόνου Αγγελικής Βιάρ- 
ρου της Δ/νσης Δασών Αργολίδας που την συνοδεύει. 

15. Την αριθμ. 148433/16-7-2018 (ΑΔΑ: 6ΔΘΘΟΡ1Φ- 
ΡΘΑ) απόφαση εξαγοράς έκτασης του Διευθυντή Συ¬ 
ντονισμού και Επιθεώρησης Δασών της Α.Δ.Π.Δ.Ε. και I. 

16. Την αριθμ. Δ.Υ./20-7-2018 «Πρόταση ανάκλησης 
απόφασης κήρυξης ως αναδασωτέας έκτασης» του δα¬ 
σολόγου Γεωργίου Πολίτη της Δ/νσης Δασών Αργολίδας. 

17. Την αριθμ. 153101/30-7-2018 «Πρόταση ανάκλη¬ 
σης απόφασης κήρυξης ως αναδασωτέας έκτασης» της 
Δ/νσης Δασών Αργολίδας. 

18. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Ανακαλούμε την αριθμ. 5851/4-11-2003 (ΦΕΚ τ. Δ'/ 
1273/27-11-2003), απόφαση κήρυξης αναδασωτέας 
δημόσιας δασικής έκτασης του Γενικού Γραμματέα Πε¬ 
ριφέρειας Πελοποννήσου στη θέση «Σαλάντι» της τ.κ. Δι¬ 
δύμων του Δήμου Ερμιονίδας Περιφερειακής Ενότητας 
Αργολίδας εμβαδού Ε = 8.822,70 τ.μ. όπως απεικονίζεται 
στο από 30-10-2003 τοπογραφικό διάγραμμα με κλίμακα 
1:1000 που συνέταξαν ο δασολόγος Ανδρέας Πασχα- 
λίδης και η δασοπόνος Αγγελική Βιάρρου της Δ/νσης 
Δασών Αργολίδας, θεωρημένο από τον προϊστάμενο της 
Δ/νσης Δασών Αργολίδας, που τη συνοδεύει και ορίζεται 
από τα περιμετρικά στοιχεία (Α, Β, Γ, Δ, Ε, Ζ, Α). 

Η ανάκληση της αναδασωτέας έκτασης με το ιστορικό 
και το σκεπτικό αυτής γίνεται Διότι αφενός εκδόθηκε η 
αριθμ. 148433/16-7-2018 (ΑΔΑ: 6ΔΘΘΟΡ1Φ-ΡΘΑ) από¬ 
φαση εξαγοράς έκτασης του Διευθυντή Συντονισμού και 
Επιθεώρησης Δασών της Α.Δ.Π.Δ.Ε. και I. κατά το άρθρο 
47 του ν. 998/1979 για γεωργική χρήση μετά από σχετικό 
αίτημα εξαγοράς της εκχερσωμένης έκτασης και αφετέ¬ 
ρου εξοφλήθηκε ολοσχερώς το σχετικό για την έκταση 
τίμημα και το χρηματικό αντάλλαγμα και επομένως η 
ανωτέρω διοικητική πράξη όπως και κάθε άλλη σχετική 
πράξη που εκδόθηκε για την προστασία της έκτασης 
παύουν να ισχύουν. 

Κατά της ανωτέρω απόφασης μπορεί να ασκηθεί 
αίτηση ακύρωσης, ενώπιον του Διοικητικού Εφετείου 
Τρίπολης, από κάθε φυσικό ή νομικό πρόσωπο που έχει 
έννομο συμφέρον, άρθρο 46 του π.δ. 18/1989 (ΦΕΚ τ. Α' 
8/9-1-1989). 


Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 7 Σεπτεμβρίου 2018 

Ο Συντονιστής 
Αποκεντρωμένης Διοίκησης 

ΝΙΚΟΛΑΟΣ ΠΑΠΑΘΕΟΔΩΡΟΥ 


Αριθμ. 07/ΟΙΚ.3540 (2) 

Καθορισμός Αποδέκτη των επεξεργασμένων 
αστικών αποβλήτων των εγκαταστάσεων επε¬ 
ξεργασίας λυμάτων των οικισμών Αυλής, Μεσιάς 
και Μέλισσας του Δήμου Παγγαίου Ν. Καβάλας. 

Ο ΠΕΡΙΦΕΡΕΙΑΡΧΗΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Το ν. 3852/2010(ΦΕΚ 87Α77-6-2010) «Νέα αρχιτε¬ 
κτονική της Αυτοδιοίκηση-Πρόγραμμα Καλλικράτης». 

2. Τις διατάξεις του π.δ. 144/2010 (ΦΕΚ Α' 237/ 
27.12.2010) «Οργανισμός Περιφέρειας Ανατολικής Μα- 
κεδονίας-Θράκης» όπως τροποποιήθηκε και ισχύει. 

3. Την αριθμ. Δ.Δ. 1327/2016(ΦΕΚτ. Β' 1026/13-4-2016) 
απόφαση Περιφερειάρχη ΑΜΘ περί παροχής εξουσιο¬ 
δότησης υπογραφής εγγράφων, αποφάσεων και άλλων 
πράξεων κ.λπ. 

4. Την Ε1 β/221 /65(ΦΕΚ Β' 138/24-2-1965) Υγειονομική 
Διάταξη περί διάθεσης λυμάτων και βιομηχανικών απο¬ 
βλήτων όπως τροποποιήθηκε και κατά το μέρος που 
εξακολουθεί να ισχύει. 

5. Την κοινή υπουργική απόφαση 5673/400/1997 
«Μέτρα και όροι για την επεξεργασία αστικών λυμάτων» 
όπως τροποποιήθηκε και ισχύει. 

6. Το ν. 1650/1986 περί προστασίας του περιβάλλοντος 
όπως τροποποιήθηκε και ισχύει. 

7. Το ν. 4042/2012 «Ποινική προστασία του περιβάλ¬ 
λοντος». 

8. Την αριθμ. 191645/3-12-2013 εγκύκλιο ΥΠΕΚΑ 
περί διευκρινήσεων για τη διάθεση υγρών αποβλή¬ 
των σε επιφανειακούς αποδέκτες μετά την έκδοση του 
ν.β. 4042/2012. 

9. Την αριθμ. Ε.Γ.οικ. 900/2017(ΦΕΚ τ.Β' 4680/ 
29-12-2017) απόφαση της Εθνικής Επιτροπής Υδάτων 
«Έγκριση της 1 ης αναθεώρησης του Σχεδίου Διαχείρι¬ 
σης των λεκανών απορροής ποταμών του υδατικού δι¬ 
αμερίσματος Θράκης και της αντίστοιχης στρατηγικής 
μελέτης». 

10. Τα με αριθμ. 3052/6-9-2016 και 366/2018 έγγραφα 
του Δήμου Παγγαίου. 

11. Το με αριθμ. 07/οικ. 1298/2017 έγγραφο της 
Δ/νσης Υγείας Π.Ε. Καβάλας. 

12. Την με αριθμ. 07/οικ. 271/17-1-2018 απόφαση Πε¬ 
ριφερειάρχη ΑΜΘ περί συγκρότησης επιτροπής καθορι¬ 
σμού αποδέκτη των επεξεργασμένων αστικών αποβλή- 

των των εγκαταστάσεων επεξεργασίας λυμάτων στους 
Δήμους Θάσου και Παγγαίου της ΠΕ Καβάλας. 

13. Το με αριθμ. 07/οικ. 338/2018 έγγραφο της Δ/νσης 
Υγείας Π.Ε. Καβάλας. 

14. Την με αριθμ. 13/οικ.3100/17-6-2010 απόφαση Νο¬ 
μάρχη Καβάλας περί ορισμού αποδέκτη των επεξεργα¬ 
σμένων λυμάτων των ΔΔ Κηπιών και Χρυσοκάστρουτου 
Δήμου Ελευθερούπολης. 

15. Το από 11/08/2018 Πρακτικό της Επιτροπής Κα¬ 
θορισμού Αποδέκτη της εγκατάστασης επεξεργασίας 
λυμάτων των οικισμών Αυλής, Μεσιάς και Μέλισσας του 
Δήμου Παγγαίου Ν. Καβάλας. 

16. Την ανάγκη προστασίας της Δημόσιας Υγείας και 
του περιβάλλοντος, αποφασίζουμε: 

1. Καθορίζουμε ως τελικό αποδέκτη των επεξεργασμέ¬ 
νων λυμάτων της εγκατάστασης επεξεργασίας λυμάτων 
των οικισμών Αυλής, Μεσιάς και Μέλισσας του Δήμου 
Παγγαίου τον παρακείμενο στο γήπεδο της εγκατάστα¬ 
σης χείμαρρο Μαρμαρά. Η διάθεση των επεξεργασμέ¬ 
νων λυμάτων στον τελικό αποδέκτη θα γίνεται μέσω 
κλειστού αγωγού και όπως περιγράφεται στην υποβλη- 
θείσα μελέτη. Οι ακριβείς θέσεις της μονάδας βιολογικού 
καθαρισμού και του τελικού αποδέκτη περιγράφονται 
στην υποβληθείσα μελέτη και απεικονίζονται στο συ¬ 
νημμένο της μελέτης τοπογραφικό διάγραμμα. 

2. Οι γεωγραφικές συντεταγμένες του σημείου εξόδου 
των επεξεργασμένων λυμάτων(σημείο εκβολής), κατά 
ΕΓΣΑ '87, είναι: 

X: 514893,37 και Ψ:4523062,08 

3. Η ανώτερης τάξης χρήση νερών του αποδέκτη καθο¬ 
ρίζεται η άρδευση, ψύξη μηχανών και κάθε είδους χρήση 
εκτός από ύδρευση, κολύμβηση και αλιεία. 

4. Τα ποιοτικά χαρακτηριστικά των λυμάτων μετά την 
επεξεργασία τους στην μονάδα πρέπει να είναι σύμφωνα 
μετους όρουςτης αριθμ. Ε1 β/221/65 Υ.Δ. και ειδικότερα: 


• Κοπρανώδη Κολοβακτηρίδια 

Κ/100ΜΕ 

<100 

• Ολικά Κολοβακτηρίδια 

Κ/100ΜΕ 

<300 

•ΡΗ 


6,0 - 9,5 

• Αιρούμενα στερεά 

ΜΟ/ΕΙΤ 

30 

• Διαλυμένο Οξυγόνο (ϋ.Ο) 

ΜΟ/ΕΙΤ 

>3 

·ΒΟϋ5 

ΜΟ/ΕΙΤ 

20 

• οοο 

ΜΟ/ΕΙΤ 

100 

• Ηλεκτρική Αγωγιμότητα 

μ5(20ο Ο) 

< 750 

• Χλωριόντα 

ΜΟ/ΕΙΤ 

< 120 

• Θερμοκρασία 

°0 

<28 °0 


• Άνευ ευκρινώς επιπλεόντων ή καθιζανόντων στε¬ 
ρεών, εναποθέσεων ιλύος, πηκτινών ελαίων, λιπών και 
γενικά ουσιών που μπορούν να προκαλέσουν ζημιές σε 
αρδευτικές και στραγγιστικές εγκαταστάσεις και έργα. 

• Άνευ τοξικών ή επικίνδυνων στοιχείων και ενώσεων 
επιβλαβών για καλλιέργειες, εδάφη, ψάρια, ζώα και αν¬ 
θρώπους. 

5. Η παραγόμενη αφυδατωμένη ιλύς θα μεταφέρεται 
από κατάλληλο αδειοδοτημένο μεταφορέα σε αδειοδο- 
τημένη εταιρεία διαχείρισης/αξιοποίησης αυτής ή θα δι¬ 
ατίθεται σε χώρο διάθεσης στερεών αποβλήτων κατόπιν 
σχετικής έγκρισης του φορέα διαχείρισης. 

6. Δεν επιτρέπεται η απόρριψη στην μονάδα βιολογι¬ 
κού καθαρισμού: 


Βενζίνης, βενζόλιου, νάφθας, πετρελαίου, διθειάνθρακα, 
τριχλωροαιθυλαινίου, διοξειδίου του θείου, φορμαλδεύδης 
και πάσης φύσεως ραδιενεργών καταλοίπων και ουσιών. 

7. Στις αρδευόμενες καλλιέργειες δεν θα περιλαμβά¬ 
νονται λαχανικά εσθιόμενα άνευ βρασμού. 

Κάθε άρδευση θα διακόπτεται δύο τουλάχιστον εβδο¬ 
μάδες προ της συγκομιδής ή της βοσκής γαλακτοφόρων 
ζώων. 

8. Η διάθεση βιομηχανικών αποβλήτων στην μονάδα 
βιολογικού καθαρισμού θα εξετάζεται κατά περίπτωση 
από τις αρμόδιες Υπηρεσίες. 

9. Οι εργαστηριακές εξετάσεις των λυμάτων και η έκ¬ 
φραση των αντίστοιχων αποτελεσμάτων θα εκτελού- 
νται με βάση τις μεθόδους ελληνικών προτύπων εξέ- 
τασης(ΕΛ.Ο.Τ.), ή με βάση έγκυρης μεθοδολογίας της 
Ε.Ε. ή θα ακολουθούνται τα πρότυπα της αμερικάνικης 
ένωσης δημόσιας υγείας ή με άλλους μεθόδους αν δεν 
υπάρχουν τα παραπάνω. 

10. Οι εργαστηριακές αναλύσεις των αποβλήτων για 
τον έλεγχο τηςτήρησηςτων ανωτάτων επιτρεπτών ορί¬ 
ων, θα γίνονται σε μέσο συνεχές 24ωρο αντιπροσωπευ¬ 
τικό δείγμα. Οταν δεν είναι δυνατή η παραπάνω διαδι¬ 
κασία, θα παίρνονται στιγμιαία δείγματα των οποίων η 
μέση τιμή θα βρίσκεται μέσα στα πλαίσια των προβλε- 
πομένων αποκλίσεων. 

11.0 Δήμος Παγγαίου ή ο αντ'αυτού οργανισμός έχει 
υποχρέωση: 

α) Να μεριμνά γιατην συντήρηση και καλή λειτουργία 
των έργων και των εγκαταστάσεων καθαρισμού και του 
αποχετευτικού δικτύου. 

β) Να συντηρεί τον αποδέκτη, ώστε να εξασφαλίζεται 
η απομάκρυνση οργανικών και άλλων ουσιών που τυχόν 
μένουν στον πυθμένα ή στις όχθες και οι οποίες μπορεί 
να προκαλέσουν οχλήσεις. 

γ) Να κατασκευάσει κατάλληλο φρεάτιο δειγματολη¬ 
ψίας, σε θέση επισκέψιμη, μετά την επεξεργασία και πριν 
τον υποθαλάσσιο αγωγό και να εγκαταστήσει μετρητή 
ροής με καταγραφικό. 

δ) Να τηρεί βιβλίο παρακολούθησης της ποιότητας 
των αποβλήτων, το οποίο πρέπει να είναι στη διάθεση 
των αρμοδίων υπηρεσιών και κάθε μήνα να υποβάλλει 
αντίγραφα των εργαστηριακών αναλύσεων στη Δ/νση 
Δημόσιας Υγείας. 

ε) Οι εγκαταστάσεις επεξεργασίας λυμάτων θα πρέ¬ 
πει να είναι στελεχωμένες και με ανάλογο προσωπικό 
εμπειρίας για τη σωστή και απρόσκοπτη λειτουργία αυ¬ 
τών καθώς επίσης και ο χώρος των εγκαταστάσεων θα 
πρέπει να είναι περιφραγμένος για την ασφάλεια των 
διερχομένων. 

στ) Σε περίπτωση βλάβης των εγκαταστάσεων θα ειδο¬ 
ποιείται άμεσα με έγγραφο η Δ/νση Δημόσιας Υγείας και 
Κοινωνικής Μέριμνας Π.Ε. Καβάλας, θα γνωστοποιείται 
το απαιτούμενο χρονικό διάστη μα για την αποκατάστα¬ 
ση της βλάβης και μετά το τέλος της επισκευής θα ανα- 
φέρεται η επανέναρξη λειτουργίας των εγκαταστάσεων. 

Ο Δήμος Παγγαίου ή ο αντ' αυτού οργανισμός οφεί¬ 
λει να εναρμονισθεί με τυχόν πρόσθετους όρους και 
περιορισμούς οι οποίοι θα προκύψουν κατά το στάδιο 
αδειοδότησηςτου έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 27 Σεπτεμβρίου 2018 
Ο Περιφερειάρχης 
ΧΡΗΣΤΟΣ ΜΕΤΙΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην 17491/219906/14.12.2017 απόφαση του Συντονι¬ 
στή της Αποκεντρωμένης Διοίκησης Θεσσαλίας - Στερε¬ 
ός Ελλάδας, με θέμα: «Καθορισμός των ορίων αιγιαλού, 
παραλίας και παλαιού αιγιαλού στη θέση «Λίμνη» του 
Δήμου Ιστιαίας-Αιδηψού, Π.Ε Εύβοιας και επανακαθο¬ 
ρισμός των ορίων αιγιαλού και της παραλίας, που είχαν 
καθοριστεί μετην αριθμ. Φ121/1620/20.01.1988 απόφα¬ 
ση του Νομάρχη Εύβοιας (Φ.Ε.Κ. 110/Δ'/10.02.1988),στη 
θέση «Καμίνι» ή «Καρατζαλιώτη Μανδρί» όπου στο σώμα 
του κειμένου της απόφασης καθώς και στα συνοδευτικά 
αυτής (έκθεση επιτροπής και υπόβαθρο ορθοφωτοχάρ- 
τη) αναφέρεται ο Δήμος Ιστιαίας - Αιδηψού, γίνεται η 
εξής διόρθωση: 

από το εσφαλμένο: «Δήμος Ιστιαίας - Αιδηψού» 
στο ορθό: «Δήμος Μαντουδίου - Λίμνης - Αγ. Άννας». 

(Από την Αποκεντρωμένη Διοίκηση 
Θεσσαλίας - Στερεός Ελλάδας) 


(4) 

Στην 9593/11-07-2018 απόφαση του Συντονιστή της 
Αποκεντρωμένης Διοίκησης Μακεδονίας - Θράκης, που 
δημοσιεύθηκε στο ΦΕΚ 343/τ. Δ'/17-09-2018 και ανα- 
φέρεται στον Καθορισμό οριστικής οριογραμμής αιγι- 
αλού - παραλίας στη θέση Άργιλος στην περιοχή Νέων 
Κερδυλίων Π.Ε. Σερρών, διορθώνεται η εσφαλμένη: 
2/2018 έκθεση της επιτροπής καθορισμού αιγιαλού και 
παραλίας (απόσελ.3732 έως3735) με την ορθή 1/2018 
έκθεση της ίδιας επιτροπής, η οποία έχει ως εξής: 

ΥΠ'ΑΡΙΘΜ. 1/2018 ΕΚΘΕΣΗ 
ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΛΟΥ, 
ΠΑΡΑΛΙΑΣ, ΠΑΛΑΙΟΥ ΑΙΓΙΑΛΟΥ ΣΥΜΦΩΝΑ ΜΕΤΑ 
ΑΡΘΡΑ 3,4, ΚΑΙ 5 ΤΟΥ Ν. 2971 /2001 

Καθορισμός για πρώτη φορά των ορίων 
αιγιαλού - παραλίας στην περιοχή Ν. Κερδυλλίων 
στη θέση «ΆΡΓΙΛΟΣ» (από τοποθεσία «Ακτή 
Τζικώστα» έως τοποθεσία «Ιστός») 

Στα Κερδύλλια σήμερα 21 Ιουνίου 2018, ημέρα Πέμπτη 
η Επιτροπή καθορισμού των ορίων αιγιαλού, παραλίας 
και παλαιού αιγιαλού σύμφωνα με τα άρθρα 3, 4, και 5 
του ν. 2971/2001 (Φ.Ε.Κ. 285/τ. Α'/19-12-2001) και της 
αριθμ. 2813/01-03-2018 απόφασης του Συντονιστή Απο¬ 


κεντρωμένης Διοίκησης Μακεδονίας - Θράκης, αποτε- 
λούμενη από τους κάτωθι: 

1. ΔΕΡΜΕΝΤΖΗ Στέργιο, του κλάδου Π.Ε.5/Α/Αγρονό- 
μων Τοπογράφων Μηχανικών, προϊσταμένου της Κτη¬ 
ματικής Υπηρεσίας Σερρών, ως Πρόεδρο. 

2. ΠΑΠΑΔΟΠΟΥΛΟΥ Αναστασία, του κλάδου Τ.Ε./Α/ 
Τοπογράφων Μηχανικών, υπάλληλο της Κτηματικής 
Υπηρεσίας Σερρών, ως μέλος. 

3. ΙΑΣΩΝΙΔΗ Χαράλαμπο, του κλάδου Π.Ε.3/Β/Πολι- 
τικών Μηχανικών, Προϊστάμενο της Δ/νσης Τεχνικής 
Υπηρεσίας, Περιβάλλοντος και Πολεοδομίας του Δήμου 
Αμφίπολης 

4. ΓΙΟΚΟΤΟ Ζαφείρη Πλωτάρχης Λ.Σ. Λιμενάρχης Ιε- 
ρισσού 

Ο ΠΟΥΣΚΟΥΡΗΣ Άγγελος, αγρονόμος τοπογράφος μη¬ 
χανικός, Προϊστάμενος της Δ/νσης Περιβάλλοντος και 
Χωρικού Σχεδιασμού της Αποκεντρωμένης Διοίκησης 
Μακεδονίας-Θράκης και η Τζαβέλλα Δέσποινα, αρχιτέ- 
κτων μηχανικός, δεν παρευρέθηκαν στην συνεδρίαση 
αν και προσκλήθηκαν, λόγω φόρτου εργασίας, 

Συνεδρίασε νόμιμα, τελούσα εν απαρτία, παραστά- 
ντων των τεσσάρων εκ των πέντε μελών της, κατόπιν 
σύγκλησης, ύστερα από τη με Α.Π. 51312/13-06-2018 
ειδοποίηση του Προέδρου της, παρουσία και της γραμ- 
ματέωςτης Επιτροπής ΓΙΑΝΝΑΡΟΥ Ευαγγελίας, ΠΕ Εφο¬ 
ριακών, υπαλλήλου της Κτηματικής Υπηρεσίας Σερρών, 
και αφού έλαβαν υπόψη: 

1) Τα τρία (3) διαγράμματα, σε δικτύο ΗΑΤΤ, με κλίμακα 
1:1000 και αριθμό σχεδίων 7, 8 και 9 που συνέταξε στις 
20-07-2002 ο ΚΑΣΔΑΛΗΣ Κωνσταντίνος, διπλ. αγρ. τοπο¬ 
γράφος μηχανικός τα οποία ελέγχθηκαν από υπάλληλο 
και θεωρήθηκαν και τον προϊστάμενο τηςΤΥΔΚ Σερρών 
με επισπεύδοντα το Δήμο Αμφίπολης για τον καθορισμό 
Αιγιαλού - Παραλίας και Παλαιού Αιγιαλού σε περιοχή 
του Δήμου Αμφίπολης. 

2) Το με αριθμ. 1548/06-11-2009 έγγραφο της υπηρε¬ 
σίας, περί διόρθωσης διαγραμμάτων, με τις παρατηρή¬ 
σεις, λόγω ελλειπούς συμπλήρωσης των τριών ως άνω 
διαγραμμάτων για την περιοχή από τοποθεσία «Ακτή 
Τζικώστα» έως τοποθεσία «Ιστός». 

3) Τα τρία (3) διορθωμένα και συμπληρωμένα δια¬ 
γράμματα σε δίκτυο ΗΑΤΤ, με κλίμακα 1:1000 και αρθμό 
σχεδίου 7, 8 και 9 που συνέταξε από τον Ιούνιο 2010 ο 
ΣΑΜΑΡΑΣ Χρήστος, διπλ. Αγρ. τοπογράφος μηχανικός 
τα οποία ελέγχθηκαν από υπάλληλο και θεωρήθηκαν και 
τον προϊστάμενο τηςΤΥΔΚ Σερρών με επισπεύδοντα το 
Δήμο Αμφίπολης για τον καθορισμό Αιγιαλού - Παραλί¬ 
ας στην περιοχή από τοποθεσία «Ακτή Τζικώστα» έως 
τοποθεσία «Ιστός» του αγροκτήματος Κερδυλλίων του 
Δήμου Αμφίπολης. 

4) Τους έγχρωμους ορθοφωτοχάρτες ακρίβειας της 
περιοχής, ως υπόβαθρα των τριών (3) διορθωμένων 
και συμπληρωμένων διαγραμμάτων, σε δίκτυο ΗΑΤΤ 
και ΕΓΣΑ 87, με κλίμακα 1:1000 και αριθμό σχεδίων 7, 
8 και 9 που συνέταξε από τον Μάιο 2018 ο ΣΑΜΑΡΑΣ 
Χρήστος, διπλ. αγρ. τοπογράφος μηχανικός τα οποία 
ελέγχθηκαν για την ακρίβεια στις 10-05-2018 από την 
ΠΑΠΑΔΟΠΟΥΛΟΥ Αναστασία, ΤΕ/Α/Τοπογράφο Μηχα¬ 
νικό Μες, υπάλληλο της Κτηματικής Υπηρεσίας Σερρών 

και θεωρήθηκαν από τον ΔΕΡΜΕΝΤΖΗ Στέργιο, ΠΕ5/Α/ 
Αγρονόμο - Τοπογράφο Μηχανικό, Προϊστάμενο της 
Κτηματικής Υπηρεσίας Σερρών, οι οποίοι συνοδεύουν 
την παρούσα έκθεση. 

5) Την με αριθμ. 1074331/4596/0010/06-07-1995 
κοινή υπουργική απόφαση Υπουργών Οικονομικών 
και ΥΠΕΧΩΔΕ κήρυξης αναγκαστικής απαλλοτρίωσης 
(ΦΕΚ 531 /τ. Δ720-07-1995) για τη βελτίωση -διαπλά- 
τυνση της Εθνικής Οδού Θεσσαλονίκης - Ασπροβάλτας 
(τμήμα Στρυμόνα προς Ασπροβάλτα) από την Χ.Θ. 0+000 
μέχρι Χ.Θ. 6+400 και από Χ.Θ. 6+400 μέχρι Χ.Θ. 14+840 
(ανακληθέν τμήμα από Χ.Θ. 0+000 μέχρι Χ.Θ. 4+776) η 
οποία συντελέσθηκε, σύμφωνα με την ειδοποίηση πα¬ 
ρακατάθεσης της αποζημίωσης που δημοσιεύθηκε στο 
ΦΕΚ 402/τ. Δ703-07-2000. Το προς την θάλασσα όριο 
της απαλλοτρίωσης αποτυπώνεται με πράσινη γραμμή, 
επί των ως άνω τοπογραφικών διαγραμμάτων. 

6) Το με αριθμ. Φ.119/173242/Σ2723/11 -06-2012 έγ¬ 
γραφο του Γεν. επιτελ. Εθν. Άμυνας/ Γ' κλάδος/Γ2 /Τμ. 
Εθν. Υποδομής, σύμφωνα με το οποίο δεν έχει αντίρρηση 
για τη συνέχιση της διαδικασίας καθορισμού των ορίων 
αιγιαλού - παραλίας και τυχόν υπάρχοντος παλαιού αιγι- 
αλού στη θέση Στρυμονικός Κόλπος, Ν. Σερρών, κατόπιν 
του με αριθμ. 1294/06-10-2011 εγγράφου ερωτήματος 
της υπηρεσίας. 

7) Τα με αριθμ. 42302/17-05-2018 και 45113/24-05-2018 
έγγραφα της υπηρεσίας προς το Λιμεναρχείο Ιερισσού, 
τους Δήμους Σερρών και Αμφίπολης, τη ΔΙ.ΠΕ.ΧΩ της 
Α.Δ.Μ.-Θ. και την Εφορεία Αρχαιοτήτων Σερρών με την 
παράκληση να αποστείλουν οποιοδήποτε στοιχείο που 
προβλέπεται από το άρθρο 9 του ν. 2971/2001, το οποίο 
βοηθάει στη χάραξη οριογραμμών αιγιαλού και παραλίας. 

8) Το με αριθμ. ΕΜΠ 10/24-07-2015 έγγραφο του Γ.Ε.Σ. 
μετά συνημμένα παραρτήματα και προσθήκες, το οποίο 
διαβιβάστηκε από την Κτηματική Υπηρεσία Θεσσαλονί¬ 
κης με το αριθμ. ΕΜΠ 141 /29-05-2018, στο οποίο υποδει¬ 
κνύονται οι περιοχές των υποβάθρων που εξαιρούνται 
από την ανάρτηση στο διαδίκτυο. 

9) Το με αριθμ. 4266/05-06-2018 έγγραφο της ΔΙΠΕΧΩ 
Αποκεντρωμένης Διοίκησης Μακεδονίας - Θράκης 
σύμφωνα με το οποίο οι χρήσεις γης καθορίζονται 
από το εγκεκριμένο ΣΧΟΟΑΠ (αριθμός 2941/05-07- 
07, ΦΕΚ 349/ΑΑΠ/10-08-2007). Απεικονίζονται δε στον 
χάρτη Π2: «Χρήσεις Γης και Προστασίας Περιβάλλοντος 
Ο.Τ.Α.» κλίμακας 1:25.000. 

Το ανατολικό τμήμα της περιοχής (σ.σ. Μεταξύ Α36 
και Α37 έως Γ1) εμπίπτει εντός του ορίου της προστα- 
τευόμενης περιοχής του Δικτύου Φύση 2000 με κωδ. 
ΟΚ1260002 - Ζώνη Ειδικής Προστασίας (ΖΕΠ) και Ειδική 
Ζώνη Διατήρησης (ΕΖΔ): Εκβολές Ποταμού Στρυμόνα, 
όπως καθορίζεται στον Αναθεωρημένο Εθνικό Κατά¬ 
λογο Περιοχών του Ευρωπαϊκού Οικολογικού Δικτύου 
Ν3ΐυΓ3 2000 (κοινή υπουργική απόφαση 50743/17 ΦΕΚ 
4432Β715-12-2017). 

10) Το με αριθμ. 2131.24/2018/06-06-2018 έγγραφο 
τουΛ/Χ Ιερισσού με το οποίο μας γνωρίζει ότι η υπηρε¬ 
σία δεν διαθέτει τα αιτούμενα στοιχεία τα οποία πρέπει 
να αναζητηθούν είτε από υπηρεσίες του Πολεμικού Ναυ¬ 
τικού είτε από την Εθνική Μετεωρολογική Υπηρεσία. 


11) Το με αριθμ. ΥΠΠΟΑ/ΓΔΑΠΚ/ΕΦΑΣΕΡ/253271/ 
181171/2103/06-06-2018 έγγραφο της Εφορείας Αρχαι¬ 
οτήτων Σερρών με το οποίο μας γνωρίζει τους παρακά¬ 
τω αρχαιολογικούς χώρους που εντάσσονται εντός των 
ορίων των υπό καθορισμό θέσεων: 

α) «Αρχαιολογικός Χώρος αρχαίας Αργίλου», σύμφωνα 
με το ΦΕΚ κήρυξης αρ. 93/Β731 -01 -1980. 

β) «Χαρακτηρισμός Μνημείων Κερδυλλίου Ορους Ν. 
Σερρών» (ιστορικός τόπος), σύμφωνα με το ΦΕΚ κήρυξης 
αρ. 889/Β /30-10-1991. 

12) Τις διατάξεις του ν. 2971/2001 «περί αιγιαλού και 
παραλίας» (ΦΕΚ 285/τ. Α719-12-2001) και ειδικότερα τα 
άρθρα 4,5,6, 7, 8 και 9, όπως τροποποιήθηκαν. 

13) Τα στοιχεία καθορισμού αιγιαλού, παραλίας και 
παλαιού αιγιαλού που προβλέπονται από το άρθρο 9 
του νόμου 2971/2001 και ειδικότερα: 

α)Τη γεωμορφολογία του εδάφους για την οποία ανα¬ 
λυτικά αναφέρεται ότι: 

1) Η μορφολογία της ακτής συνίσταται από τον συν¬ 
δυασμό: 

ί) Χαλαρών ιζημάτων (άμμος, αμμοϊλύς, κροκάλες, χα¬ 
λίκια, πέτρες) που έχουν προκύψει από την αποσάθρω¬ 
ση - διάβρωση των μητρικών πετρωμάτων της ακτής σε 
συνδυασμό με την εναπόθεση φερτών υλών χειμάρρων. 

2) Της ακτής συνέχονται εκτάσεις: 

ί) Πεδινές με χαμηλά υψόμετρα, εκτός κάποιων τμη¬ 
μάτων με μεγαλύτερες κλίσεις. 

μ) Με έδαφος γαιώδες και αμμώδες. 

ϋί) Εκτός σχεδίου οικισμού. 

ίν) Κατά βάση αδόμητες. 

ν) Με χρήση γεωργική. 

3) Το φυσικό όριο της βλάστησης συνίσταται από: 

Χαμηλή ποώδη φυσική βλάστηση. 

β) Το γεγονός ότι στη περιοχή δεν εντοπίστηκαν πα¬ 
ράκτιοι φυσικοί πόροι. 

γ)Τα πορίσματα από την εκτίμηση των μετεωρολογι¬ 
κών στοιχείων της περιοχής. 

Από τον Οκτώβριο μέχρι το Μάρτιο επικρατούν βο¬ 
ρειοδυτικοί (μαΐστρος) και βορειοανατολικοί άνεμοι. 
Κακοκαιρίες παρατηρούνται τους χειμερινούς μήνες και 
θύελλες (μπουρίνια) τους θερινούς μήνες. Ότι στην πε¬ 
ριοχή αυτή οι εντάσεις των βορειοανατολικών (γραίγου) 
ανέμων ελαττώνονται σημαντικά (μέχρι 6 μπωφόρ) και 
κατά τη διάρκεια των σφοδρότερων ακόμη καταιγίδων 
στην περιοχή της Σαμοθράκης και Λήμνου. 

δ) Τη μορφολογία του πυθμένα ο οποίος συνίσταται 
από: 

Αμμώδη σύσταση και ήπιες κλίσεις με μικρά βάθη κο¬ 
ντά στην ακτή, κατά μήκος της ακτής αυτής υπάρχουν 
βάθη μικρότερα των 10,00 μ. μέχρι 4 δέκατα του μιλίου 
ανοικτά τους. 

ε) Τον τομέα ανάπτυξης κυματισμού σε σχέση με το μέ¬ 
τωπο της ακτής, ότι δηλαδή πρόκειται για ακτή με μικρό 
ανάπτυγμα πελάγους. Η στάθμη της θάλασσας ανεβαίνει 
ή κατεβαίνει περίπου 0,90 μέτρα, όταν πνέουν νότιοι ή 
βόρειοι άνεμοι αντιστοίχως. 

στ) Την ανυπαρξία σοβαρών τεχνικών έργων στην πε¬ 
ριοχή εκτός από τα τεχνικά έργα (κυβωτοειδής οχετοί) 
που διατρέχουν κάθετα την παλαιά Ε.Ο. Θεσσαλονίκης - 
Καβάλας εντός του αιγιαλού, όπως αποτυπώνονται στα 
διαγράμματα. Υφίστανται και τμήματα περιφράξεων 
εντός των καθοριζόμενων οριογραμμών. 

ζ) Την ύπαρξη εγκεκριμένων χωροταξικών κατευθύν¬ 
σεων και χρήσεων γης, που να επηρεάζουν την παράκτια 
ζώνη και συγκεκριμένα την Α.Π. 2941/05-07-2007 από¬ 
φαση Γενικού Γραμματέα Περιφέρειας Κεντρικής Μα¬ 
κεδονίας (ΦΕΚ 349/τ. Α.Α.Π./10-08-2007) με την οποία 
εγκρίθηκε το Σχέδιο Χωρικής Οικιστικής Οργάνωσης 
Ανοικτής Πόλης (ΣΧΟΟΑΠ) του Δήμου Αμφίπολης Νομού 
Σερρών, στον οποίον υπάγεται διοικητικά η περιοχή. 

η) Την ύπαρξη Δημοσίων Κτημάτων που βρίσκονται 
σε άμεση γειτνίαση με την παράκτια ζώνη. 

ί) Την με αριθμ. 1074331/4596/0010/06-07-1995 
κοινή υπουργική απόφαση Υπουργών Οικονομικών 
και ΥΠΕΧΩΔΕ κήρυξης αναγκαστικής απαλλοτρίωσης 
(ΦΕΚ 531 /τ. Δ720-07-1995) για τη βελτίωση - διαπλάτυν- 
ση της Εθνικής Οδού Θεσ/νίκης - Ασπροβάλτας (τμήμα 
Στρυμόνα προς Ασπρο βάλτα) από την Χ.Ο. 0+000 μέ¬ 
χρι Χ.θ. 6+400 και από Χ.Ο. 6+400 μέχρι Χ.Ο. 14+840 
(ανακληθέν τμήμα από Χ.Θ. 0+000 μέχρι Χ.Θ.4+776) η 
οποία συνετελέσθηκε σύμφωνα με το ΦΕΚ 402/τ. Δ'/ 
03-07-2000 περί παρακατάθεσης της αποζημίωσης. Σε 
μεγάλο μέρος της αποτύπωσης για τον καθορισμό αι- 
γιαλού το προς τη θάλασσα όριο της απαλλοτρίωσης 
ευρίσκεται σε άμεση γειτνίαση με την παράκτια ζώνη. 

ϋ) Στον κτηματολογικό πίνακα της αποτύπωσης πολλά 
ενάριθμα τμήματα αναφέρονται ως Δημόσια (μη καταγε- 
γραμμένα), ως Δημόσια εξ απαλλοτρίωσης και ως αγνώ¬ 
στου ιδιοκτήτου. Επίσης πολλές φερόμενες ιδιοκτησίες 
αναφέρονται ότι διεκδικούνται από το Δημόσιο. 

Περαιτέρω έρευνα περί του ιδιοκτησιακού καθεστώ¬ 
τος ακινήτων της παράκτιας ζώνης θα διεξάγεται κάθε 
φορά που απαιτείται και η παρούσα δεν αποτελεί βεβαί¬ 
ωση ανυπαρξίας δικαιωμάτων του Δημοσίου. 

θ) Η περιοχή έχει ενταχθεί στις υπό κτηματογράφηση 
περιοχές του Εθνικού Κτηματολογίου. 

ι) Τη ύπαρξη ευπαθών οικοσυστημάτων και προστα- 
τευμένων περιοχών. 

Ισχύουν οι περιορισμοί που θέτει η έγκριση του 
ΣΧΟΟΑΠ, ιδίως για τους χειμάρρους και τα ρέματα, τα 
οποία έχουν καταπατηθεί σε μεγάλο βαθμό. 

Το ανατολικό τμήμα της περιοχής (σ.σ. Μεταξύ Α36 
και Α37 έως Γ1) εμπίπτει εντός του ορίου της προστα- 
τευόμενης περιοχής του Δικτύου Φύση 2000 με κωδ. 
ΟΚ 1260002 - Ζώνη Ειδικής Προστασίας (ΖΕΠ) και Ειδική 
Ζώνη Διατήρησης (ΕΖΔ): 

Εκβολές Ποταμού Στρυμόνα, όπως καθορίζεται στον 
Αναθεωρημένο Εθνικό Κατάλογο Περιοχών του Ευρωπα¬ 
ϊκού Οικολογικού Δικτύου ΝθΐυΐΈ 2000 (κοινή υπουργική 
απόφαση 50743/17 ΦΕΚ 4432Β715-12-2017). 

14) Την ανάλυση των αεροφωτογραφιών της περιοχής 
λήψης ετών 1945,1960,1978,1989 και 1993. 

15) Ότι δεν διαπιστώνεται ύπαρξη παλαιού αιγιαλού. 


16) Ότι πρέπει να καθοριστεί ζώνη παραλίας, για να 
εξυπηρετηθεί ο σκοπός της παραγράφου 2 του άρθρου 1 
του ν. 2971/2001 και ότι δεν χρήζει καθορισμού η ζώνη 
παραλίας στις περιοχές στις οποίες η γραμμή αιγιαλού 
ταυτίζεται ή είναι εντός της απαλλοτριωθείσας για την 
εθνική οδό έκταση καθότι αυτές είναι ήδη δημόσιες. 

17) Ότι ο καθορισμός ζώνης παραλίας κρίνεται ανα¬ 
γκαίος για τους παρακάτω λόγους: 

α) Η ζώνη αιγιαλού από μόνη της δεν μπορεί να εξυπη¬ 
ρετήσει τους σκοπούς της παραγράφου 2 του άρθρου 1 
παρ. 2 του ν. 2971/2001. 

β) Η παραλία θα αποτελεί χώρο εκτόνωσης των δρα¬ 
στηριοτήτων του κοινωνικού συνόλου ώστε ο αιγιαλός 
να παίξει τον πραγματικό του ρόλο. 

γ) Η παραλία είναι απαραίτητη για την επικοινωνία της 
ξηράς με την θάλασσα και αντίστροφα, για την εξυπη¬ 
ρέτηση κοινωφελών - περιβαλλοντικών - τουριστικών - 
αναπτυξιακών - εμπορικών και συγκοινωνιακών σκοπών. 

18) Την αριθμ. 1007303/797/Β0010/30-05-2002 από¬ 
φαση Υπουργού Οικονομίας και Οικονομικών (ΦΕΚ 
538/τ. Δ703-07-2002), σύμφωνα με την οποία, καθο¬ 
ρίστηκαν οι οριογραμμές αιγιαλού και παραλίας στην 
περιοχή "Ακτή Τζικώστα" με τελευταίο σημείο αιγιαλού το 
σημείο 20 με συντεταγμένες Χ=-13626,42 και Υ=2881,16 
και τελευταίο σημείο παραλίας το σημείο 20' με συντε¬ 
ταγμένες Χ=-13631,53 και Υ=2889,77 σε σύστημα ΗΑΤΤ 
(αρχή του παρόντος καθορισμού μετά σημεία Α1 αιγια- 
λού και Ρ1 παραλίας). 

19) Την με αριθμ. ΌΕ13208/31-08-1982 απόφαση 
Νομάρχη Σερρών (ΦΕΚ 34/τ. Δ704-02-1983) περί κα¬ 
θορισμού ορίων αιγιαλού και παλιού αιγιαλού περιο¬ 
χής Ν. Κερδυλλίων Σερρών στην περιοχή «Ιστός» με 
πρώτο σημείο αιγιαλού το σημείο Γ1 με συντεταγμένες 
Χ=-11818,50 και Υ=3477,50 σε σύστημα ΗΑΤΤ (τέλος του 
παρόντος καθορισμού). 

20) Το γεγονός ότι πρέπει να καθοριστούν οριογραμ- 
μές αιγιαλού, παραλίας στην περιοχή, οι οποίες θα χρη¬ 
σιμεύσουν τόσο για την προστασία των κοινοχρήστων 
δημοσίων εκτάσεων όσο και ως εργαλείο ορθής ανά¬ 
πτυξης της περιοχής. 

21) Την Προκαραρκτική Οριογραμμή Αιγιαλού (Π.Ο.Α.) 
της παρ. 2 άρθρου 4 του ν. 2971/2001, όπως έχει απο¬ 
τυπωθεί στον υπόβαθρο του ορθοφωτοχάρτη της παρ. 
1 του άρθρου 4 του ν. 2971/2001 και την αυτοψία που 
διενεργήσαμε επ' αυτού, καθορίζει: 

1) Την οριογραμμή του αιγιαλού με κόκκινη, συνεχή, 
πολυγωνική γραμμή με κορυφές Α1, Α2, Α3, Α4, Α5, Α6, 
Α7, Α8, Α9, Α10, Α11, Α12, Α13, Α14, Α15, Α16, Α17, Α18, 
Α19, Α20, Α21, Α22, Α23, Α24, Α25, Α26, Α27, Α28, Α29, 
Α30, Α31, Α32, Α33, Α34, Α35, Α36, Α37, Α38, Α39, Α40, 
Α41, Α42, Γ1. 

2) Την οριογραμμή της παραλίας για την εξυπηρέτηση 
των σκοπών του άρθρου 1 παραγ. 2 του ν. 2971/2001 
με μη συνεχή, κίτρινη πολυγωνική γραμμή με κορυφές 
Ρ1, Α3 και Α16, Ρ2, Ρ3, Ρ4, Ρ5, Ρ6, Ρ7, Α21 (μεταβλητού 
πλάτους έως το όριο της απαλλοτρίωσης) και Ρ8, Ρ9, Ρ10, 
Ρ11, Ρ12, Ρ13, Ρ14, Ρ15, Ρ16, Ρ17, Ρ18, Ρ19, Ρ20, Ρ21, Ρ22, 
Ρ23, Ρ24 (σταθερού πλάτους 10 μ.). 

Δεν χρήζει καθορισμού η ζώνη παραλίας στις περιοχές 
στις οποίες η γραμμή αιγιαλού ταυτίζεται ή είναι εντός 
της απαλλοτριωθείσας για την εθνική οδό έκτασης κα¬ 
θότι αυτές είναι ήδη δημόσιες (Α3, Α4, Α5, Α6, Α7, Α8, 
Α9, Α10, Α11, Α12, Α13, Α14, Α15, Α16 και Α21, Α22, Α23, 
Α24,Α25, Α26, Α27). 

3) Η Επιτροπή κρίνει ότι στην εν λόγω περιοχή δεν 
υφίσταται παλιός αιγιαλός. 

όπως αποτυπώνονται στους έγχρωμους ορθοφωτο- 
χάρτες ακρίβειας της περιοχής, ως υπόβαθρα των τριών 
(3) διορθωμένων και συμπληρωμένων διαγραμμάτων, σε 
δίκτυο ΗΑΤΤ και ΕΓΣΑ 87, με κλίμακα 1:1000 και αριθμό 
σχεδίων 7, 8 και 9 που συνέταξε από τον Μάιο 2018 ο 
ΣΑΜΑΡΑΣ Χρήστος, διπλ. αγρ. τοπογράφος μηχανικός 
τα οποία ελέγχθηκαν για την ακρίβεια στις 10-05-2018 
από την ΠΑΠΑΔΟΠΟΥΛΟΥ Αναστασία, ΤΕ/Α/τοπογρά- 
φο μηχανικό Μδε, υπάλληλο της Κτηματικής Υπηρεσίας 
Σερρών και θεωρήθηκαν από τον ΔΕΡΜΕΝΤΖΗ Στέργιο, 
ΠΕ5/Α/αγρονόμο - τοπογράφο μηχανικό, Προϊστάμενο 
της Κτηματικής Υπηρεσίας Σερρών, οι οποίοι συνοδεύ¬ 
ουν την παρούσα έκθεση και αποτελούν αναπόσπαστο 
τμήμα αυτής. 

Οι κορυφές των οριογραμμών αγιαλού και παραλίας 
καθορίζονται με συντεταγμένες στο Κρατικό Τριγωνομε¬ 
τρικό Δίκτυο (ΗΑΤΤ) και στο Ελληνικό Γεωδαιτικό Σύστη¬ 
μα Αναφοράς 1987 (ΕΓΣΑ '87) που αναγράφονται στην 
πινακίδα κάθε διαγράμματος. 


Δεν εξαιρούνται τα κτίσματα και οι κατασκευές που 
βρίσκονται στον αιγιαλό και στη ζώνη παραλίας. 

Ο Πρόεδρος 

ΣΤΕΡΓΙΟΣ ΔΕΡΜΕΝΤΖΗΣ 

Π.Ε./Α/Αγρόν. - Τοπογράφος Μηχανικός, 

Προϊστάμενος Κτηματικής Υπηρεσίας Σερρών 

Η Γραμματέας 

ΕΥΑΓΓΕΛΙΑ ΓΙΑΝΝΑΡΟΥ 
ΠΕ Εφοριακός 

Υπάλληλος Κτηματικής Υπηρεσίας Σερρών 
Τα Μέλη 

ΑΝΑΣΤΑΣΙΑ ΠΑΠΑΔΟΠΟΥΛΟΥ 

ΤΕ/ΑΤοπογράφος Μηχανικός, Μ5ε Υπάλληλος 

Κτηματικής Υπηρεσίας Σερρών 

ΧΑΡΑΛΑΜΠΟΣ ΙΑΣΩΝΙΔΗΣ 
ΠΕ3/Β Πολιτικός Μηχανικός 
Προϊστάμενος Δ/νσηςΤεχνικής Υπηρεσίας, 
Περιβ/ντος και Πολεοδομίας Δήμου Αμφίπολης 

ΖΑΦΕΙΡΗΣ ΓΙΟΚΟΤΟΣ 
Πλωτάρχης Λ.Σ. 

Λιμενάρχης Ιερισσού 

(Από την Αποκεντρωμένη Διοίκηση 
Μακεδονίας - Θράκης) 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























